Učebné osnovy predmetu **GEOGRAFIA** - 6.ročník

Časový rozsah vyučovania: 2 hodiny týždenne, ( 1 ŠVP, 1 ŠkVP )

**1 Charakteristika predmetu**

Učebný predmet geografia rozvíja u žiakov poznanie o výnimočnosti a jedinečnosti planéty Zem. Pomáha správne pochopiť podstatu javov a procesov, ktoré na Zemi prebiehajú a uvedomiť si princípy, na ktorých je postavená existencia života. Štúdium geografie umožňuje žiakom spoznávať krajinu v celej svojej komplexnosti a zložitosti. Podporuje snahu porozumieť vzťahom medzi jednotlivými zložkami a prvkami krajiny a chápať ich silnú vzájomnú previazanosť.

Základnou zručnosťou, rozvíjanou v geografii, je práca s mapovými podkladmi v tlačenej a digitálnej podobe. Vedieť mapu vyhľadať, čítať, pracovať s ňou, analyzovať jej obsah a interpretovať ho, orientovať sa v nej a podľa nej v neznámom prostredí, tvoria základ geografického myslenia a vzdelávania.

Dôkladné poznanie Zeme je nevyhnutnou podmienkou jej ochrany. Každé miesto na Zemi je osobité. Od iných sa odlišuje typickým podnebím, rastlinstvom, živočíšstvom, ale aj obyvateľmi s vlastným jazykom, kultúrou a spôsobom života. Tolerancia žiakov k inakosti predpokladá pochopenie podstaty príčin rôznorodosti a rozmanitosti jednotlivých krajín. Vyžaduje úctu k princípom demokracie a občianskej slobody, ktorých nerešpektovanie môže viesť k vojnovým konfliktom a globálnym katastrofám. Geografia zohráva v tomto smere nezastupiteľnú úlohu. Zdôrazňuje súvislosti a nie vždy jasnú prepojenosť príčin s dôsledkami. Formuje osobnosť mladého človeka upozorňovaním na podobnosť, ale aj zvláštnosti popisovaných regiónov, ktoré porovnáva so Slovenskom, pričom poukazuje na jeho jedinečnosť v kontexte Európy, či sveta.

**2 Ciele učebného predmetu**

Sú v súlade s cieľmi a obsahovým a výkonovým štandardom vzdelávacieho štandardu pre vyučovací predmet geografia, schváleného ako súčasť ŠVP pre druhý stupeň základnej školy pod číslom 2015-5129/598:2-10A0.

Žiaci

* vyhľadajú, porovnajú, posúdia pravdivosť a zhodnotia dostupné informácie o krajine z rôznych informačných zdrojov,
* získajú schopnosti prezentovať informácie o svetadieloch v rôznych podobách (grafy, tabuľky, schémy, diagramy, fotografie, filmy a pod.),
* budú schopní zdôvodniť rôznorodosť prírodných podmienok na Zemi a ich vplyv na rozmiestnenie obyvateľstva a život človeka v jednotlivých oblastiach,
* prejavia záujem o kultúru a spôsob života ľudí v rôznych častiach sveta,
* pochopia zložitosť krajiny a silnú vzájomnú previazanosť jej prírodných a socioekonomických zložiek
* získajú schopnosti pracovať  iniciatívne a tvorivo či už s mapou, samostatne s pomocou literatúry a internetu spracúvajú informácie o jednotlivých regiónoch svetadielov
* spoznajú kultúrne osobitosti vo vybraných regiónoch sveta, učia sa vážiť si iné kultúry pri zachovaní vlastnej identity, obsahom sú aj vybrané kultúrne pamiatky, pri ktorých ocenia ich krásu a uvedomia si potrebu chrániť ich
* vedia čítať mapu, orientovať sa na nej a používať ju pri získavaní informácií o daných lokalitách, nájsť vhodnú mapu na internete,
* sú schopní získavať údaje zo zdrojov, využiť internet, odbornú literatúru, rozvíjať jednotlivé druhy funkčnej gramotnosti.

**Požadovaný výstup žiakov z geografie v 6. ročníku**

* vymedziť polohu a opísať pobrežie Afriky a Ázie podľa mapy, uviesť príčiny veľkej členitosti povrchu
* komplexne hodnotiť obidva svetadiely z hľadiska ich prírodných a kultúrnych charakteristík
* vysvetliť vplyv pasátov a prúdenie monzúnov na podnebie Afriky, resp. Ázie
* vysvetliť príčiny rozloženia podnebných pásem vo vzťahu k rozloženiu rastlinstva a živočíšstva v Afrike a Ázii, zdôvodniť rozdiely medzi vnútrozemskými a pobrežnými oblasťami
* vymedziť povodia najväčších afrických a ázijských riek a zaradiť ich do úmorí
* zhodnotiť vplyv prírodných podmienok a ďalších faktorov pri osídľovaní svetadielov, uviesť problémy obyvateľov, dôvody ich nerovnomerného rozloženia
* uviesť hospodársku vyspelosť jednotlivých oblastí svetadielov, zdôvodniť rozdiely v hospodárskej vyspelosti štátov
* zdôvodniť príčiny národnostných a náboženských sporov a identifikovať ohrozené regióny,
* lokalizovať najväčšie mestá Afriky a Ázie a zdôvodniť výnimočnosť postavenia najväčších štátov Ázie vo svete,
* odôvodniť zaradenie vybraných pamiatok do zoznamu UNESCO a lokalizovať ich na mape,
* pracovať efektívne s dostupnými zdrojmi - mapa, literatúra, encyklopédie, internet, pripraviť projekt a vedieť ho prezentovať,

**3 Obsah vzdelávania**

**Obsah vzdelávania**

 V 6. ročníku je obsahový štandard geografie zameraný na komplexné spoznávanie svetadielov **Afrika a Ázia**. V úvode sa na jednej hodine venujeme charakteristike Obyvateľov sveta a ich postaveniu na planéte Zem. Poznatky sú interpretované nielen v teoretickej, ale aj v praktickej rovine a sú poskytované motivačným spôsobom (rozprávanie, rozhovor, problémy), či už formou prezentácií alebo využívaním IKT vo vyučovacom procese.

**Vzdelávací štandard**

Požadovaný obsahový a výkonový štandard je spracovaný v nasledujúcej tabuľke:

|  |  |  |
| --- | --- | --- |
| **Tematický celok** | **Obsahový štandard** | **Výkonový štandard** |
| **Úvodná hodina** | Plán práce,aktivity, spôsob hodnotenia, oboznámenie s projektami | Osvojiť si systém a organizáciu vyučovacieho procesu |
| **Planéta Zem** **Obyvateľstvo** | Rozmiestnenie, rasová, národnostná a náboženská štruktúra obyvateľov sveta | uviesť približný počet obyvateľov na Zemi, charakterizovať rasy a národy, dôsledky miešania rás, vysvetliť vplyv náboženstva na problémy vo svete, vznik konfliktov, ich príčiny |
| **Afrika** | Poloha, členitosť pobrežiaPovrchPodnebie, podnebné pásmaVodstvoRastlinstvo a živočíšstvoObyvateľstvo a sídlaHospodárstvoOblasti a štáty AfrikySeverná AfrikaStredná AfrikaJužná Afrika | určiť polohu Afriky z rôznych hľadísk, práca s mapou – geografickésúradnice, rovník, obratníky, rovnobežky, poludníky, nultý poludník , vymenovať pohoria, panvy, prepadliny a pozná najvyšší vrch Afriky, určiť jednotlivé oceány, moria, prielivy, prieplavy, polostrovy a ostrovy, vysvetliť činnosť vnútorných síl pri formovaní povrchových celkov, vznik Sahary, vysvetliť príčiny rovnom. rozloženia podn. pásiem a uviesť vzťah k rozšíreniu prír. krajín,opísať vplyv morských prúdov a nadmorskej výšky na podnebie, vysvetliť prúdenie pasátovuviesť a lokalizovať na mape veľtoky Afriky, prírodné krásy – vodopády, jazeráuviesť aspoň 2 príklady typických rastl. a živoč. druhov v jedn. typoch krajínopísať život obyvateľov v rozličných častiach, spoznať globálne problémy obyvateľov – hlad, choroby, náboženské a kultúrne spolunažívanie podľa mapy identifikovať najzaľudnenejšie oblasti a mestá s viac ako 5 mil.obyv., zhodnotiť hosp. vyspelosť jednotlivých oblastí, vymenovať plodiny pestované pre výživu a pre vývoz, ner. suroviny aj s oblasťami, kde sa ťažia, zdôvodniť zaradenie 1 z pamiatok do z. UNESCOcharakterizovať oblasti z hľadiska prírodného, kultúrneho, spoznať veľké mestá, zameranie hospodárstva, problémy obyvateľov v oblastiach, NP a pamiatky UNESCO |
| **Ázia** | Poloha, členitosť pobrežiaPovrchPodnebie, pod.pásmaVodstvo, rastlinstvo a živočíšstvoObyvateľstvo a sídlaHospodárstvoOblasti a štáty ÁzieJuhozápadná ÁziaIndiaJužná Ázia – ďalšie štátyJuhovýchodná ÁziaČína a JaponskoVýchodná Ázia – ďalšie štátySeverná ÁziaStredná ÁziaÁzijské naj…. – zaujímavosti, rekordy | na mape určiť polohu Ázie vo vzťahu k iným svetadielom a geografickým súradniciam, opísať pobrežie - okrajové body, oceány, moria, polostrovy a ostrovyvysvetliť, ako vznikli pohoria na príklade Himalájí, vznik sopiek a zemetrasenia, najväčšie nížinyurčiť oblasti jednotlivých podnebných pásiem a ich charakteristické znaky,opísať, ktoré faktory najviacovplyvňujú podnebie Ázie,podľa mapy určiť povodia najväčších riek a zaradiť ich k úmoriam, resp. bezodtokovej oblasti, zhrnúť priestor. rozloženie prírodných krajín a uviesť 5 príkladov typických rastl. a živ. druhov v Ázii charakterizovať obyvateľstvo, uviesť príčiny rýchleho rastu, zdôvodniť príčiny napätia a sporov, podľa mapy opísať hustotu zaľudnenia a uviesť 10 najväčších miest, uviesť oblasti ťažby nerastných surovín, určiť poľnohospodárske a priemyselné oblasti a ich zameranie, odôvodniť zaradenie 3 pamiatok do UNESCOkomplexne charakterizovať oblasti – prírodné pomery, poloha, obyvateľstvo, sídla, štáty, hospodárstvo, spoznávať prírodné a kultúrne pamiatky oblastí a štátov, zdôvodniť postavenie Číny a Japonska v Ázii i vo svetena základe projektov vybrať najzaujímavejšie miesta v Ázii |

**4 Stratégia vyučovania**

Z didaktických metód vyučovania sa v geografii využije niekoľko variant metód. Ich

použitie bude závisieť od témy a štruktúry vyučovacej hodiny. Okrem klasických metód / motivačný rozhovor, vysvetľovanie, rozprávanie, precvičovanie a opakovanie učiva/ sa veľký dôraz kladie na:

* začlenenie práce s kartografickým materiálom, hlavne mapou, ale i glóbusom, práce s literatúrou- učebnicou a doplňujúcimi zdrojmi,
* začlenenie skupinovej práce do výučby, podporovať komunikáciu medzi žiakmi a učiteľom,
* samostatné vyhľadávanie informácií, vedenie žiakov k samostatnej práci pri vypracovávaní projektov,
* využitie IKT vo výučbe -výukové programy, dataprojektor, počítač, filmy, interaktívne cvičenia,

Výučba bude prebiehať v triede a doplnená bude výučbou v počítačovej učebni a učebni s interaktívnou tabuľou.

**5 Prierezové témy a medzipredmetové vzťahy**

* osobnostný a sociálny rozvoj (OSR) - spoznávanie oblastí z hľadiska prírodných i kultúrnych podmienok
* environmentálna výchova (ENV) - zásah človeka do prírody, globálne súvislosti
* výchova k manželstvu a rodičovstvu (VMR) - zodpovednosť pri rozhodnutiach
* multikultúrna výchova - akceptovanie kultúrnych rozmanitostí národov, kultúrne dedičstvo
* ochrana života a zdravia - problémy obyvateľov, rozpoznanie nebezpečných situácií, poskytnutie pomoci
* finančná gramotnosť (FIG) - zabezpečenie peňazí pre uspokojovanie životných potrieb, príjem a práca
* regionálna výchova (REG) - osobitosti regiónov, práca s informáciami

Medzipredmetové vzťahy: dejepis, informatika, biológia

**6 Hodnotenie predmetu**

 Použité budú adekvátne metódy a prostriedky hodnotenia. Hodnotiť sa budú ústne odpovede, písomne testy a projekty. Cieľom je ohodnotiť prepojenie vedomostí so zručnosťami a spôsobilosťami.

Pri hodnotení a klasifikácii budeme vychádzať z metodických pokynov pre hodnotenie a klasifikáciu. Využijeme aj slovné hodnotenie (klady a nedostatky práce žiaka), motivačné hodnotenie a hodnotenie čiastkových úloh. U žiakov budeme rozvíjať správne sebahodnotenie i hodnotenie navzájom.

Písomné odpovede budú hodnotené podľa percentuálnej tabuľky:

 100% - 90% - výborný

 89% - 75% - chválitebný

 74% - 50% - dobrý

 49% - 30% - dostatočný

 29% - 0% - nedostatočný